New releases: Graffiti Books||
Gesant van die mispels Gedigte by skilderye van Adriaen Coorte (ca. 1659-1707)
Met dié bundel beeldgedigte stel Marlene van Niekerk op 'n oorspronklike en toeganklike manier die minder bekende Nederlandse skilder Adriaen Coorte (ca. 1659-1707) bekend. Sy lewer daarmee nogeens 'n bewys van die vernuwende aard van haar werk. Die bundel bevat 'n dosyn skilderye, in kleur afgedruk, telkens vergesel van 'n beeldgedig in Afrikaans met die Nederlandse vertaling daarvan op die volgende bladsy. Beskryf as “'n poëtiese kragtoer”.
In die stille agterkamer Gedigte by skilderye van Jan Mankes (1889-1920)
Met hierdie twee bundels beeldgedigte stel Marlene van Niekerk op 'n oorspronklike en toeganklike manier twee minder bekende Nederlandse skilders bekend: Adriaen Coorte (gebore tussen 1658 en 1664 en oorlede in 1707) en Jan Mankes (1889-1920). Sy lewer daarmee nogeens 'n bewys van die vernuwende en selfvernuwende aard van haar werk. Gesant van die mispels en In die stille agterkamer bevat elk 'n dosyn of wat skilderye, in kleur afgedruk, telkens vergesel van 'n beeldgedig in Afrikaans met die Nederlandse vertaling daarvan as bonus vir die geïnteresseerde leser.
In al twee bundels verteenwoordig die gedigte 'n fantasieryke ondersoek na die moontlike momente van skildersinspirasie, die tegniese aspekte van die skilderproses, en die artistieke opvattings en historiese konteks van die kunstenaar: Van Niekerk maak haarself en die kyker as 't ware tot intieme toeskouers van dié twee skilders se stillewes. Uiteindelik verteenwoordig sowel die skilderye as die gedigte oomblikke van stille refleksie in roerige tye - die nederigste, kleinste objekte, soos wat hulle met toewyding verewig is deur Coorte en Mankes word in die gedigte versigtig herneem en insigtelik gemaak. Volgens wyle Henning Snyman is die bundels “'n poëtiese én grammatikale kragtoer, 'n verbysterende ervaring”, en ten slotte “'n ryke aanwins tot die Afrikaanse digkuns en kunsbeskouing”.
Die publikasie van hierdie twee bundels ekfrastiese verse is 'n sonderlinge gebeurtenis, en 'n merkwaardige toevoeging tot enige poësie- én kunsliefhebber se rak.
Rose vir Roselle
'n Ontroue verloofde en haglike finansies bring Roselle terug op die familieplaas wat hare sal word wanneer haar twee tantes die dag nie meer daar is nie. Haar eksverloofde se meesterlike vermoë om te manipuleer het egter gevolge wat haar nie toelaat om daardie deel van haar lewe as afgehandel te beskou nie. Terug hier op La Roseraie lyk dit ook nie asof die spogroosplaas so winsgewend is as wat haar tantes haar laat verstaan het nie, nie meer nie, in elk geval.
Droogte het sy tol geëis en mense haal nie meer so baie geld vir hierdie eksotiese blomme uit nie. Boonop het haar tantes 'n swerwer wat vir kos en verblyf werk, ingeneem. Roselle vertrou hom nie eens 'n bietjie nie. Wie is hy en waar kom hy vandaan? En veral, wat soek hy hier? Haar tantes weet nie en hy weier om haar te sê toe sy hom direk vra.
Om vorentoe te boer sal sy die swerwer se hulp nodig hê en sy dood voor sy hom vra. Sy sal self hier moet trou as sy van La Roseraie 'n venue wil maak, spot sy.
Le Fleur se hartebreker.
Marile Cronjé se buitengewone verjaardaggeskenk is alles wat sy nié wou gehad het nie, want van haar oupa se gekonkel het sy net mooi genoeg gehad. Boonop moet sy die lewe se donker kant leer ken met die oog op 'n erflating wat sy nog minder wil hê.
Kan sy die aantreklike, enigmatiese Werner vertrou? Is hy nie net nóg een van die vele wat agter haar geld aan is nie? Sy kry die antwoord klinkklaar in oupa Jopie se brief, maar besef kort voor lank dat haar vooroordele haar insig verdof het. Eers toe sy werklik na haar hart luister, kan sy haar regmatige verjaardaggeskenk - én geluk - opeis.
Om uit Johannesburg se agterstrate te kom en jou pad oop te veg tot jy een van dié wynmakers in Suid-Afrika is, sit nie in enige meisie se klere nie. Maar dit is wat Bea regkry.
Dit is egter nie 'n baie goeie begin as mens jou nuwe werkgewer op straat byloop en so te sê aanrand nie. Maar dit was tog net 'n misverstand. Gaan hy nou vir altyd so stuurs wees en haar met so min dinge vertrou?
Maar haar baas is toe nie so befoeterd nie en die man word gaandeweg belangriker as haar afkoms. Hy verander in 'n handomkeer. Wel, tot hy haar in 'n verdagte situasie betrap.
Le Fleur se hartebreker:
Vir hierdie man moet sy ligloop, dit weet Janneli sommer in die eerste week wat sy as Le Fleur se gastehuisbestuurder begin werk. Sy reputasie as dié hartebreker in die Franschhoekvallei het hom immers vooruitgeloop. En hy weet dit nie, maar hierdie wynplaas is glad nie vir haar onbekende terrein nie.
Baie gou blyk dit dat sy nie verniet op haar hoede was nie. Trouens, hy gaan met haar 'n weddenskap aan dat sy voor die oestyd verby is, nog een van die vrouegesigte in sy berugte album sal wees!
Janneli aanvaar dit. En geen meisie gaan 'n weddenskap aan as sy nie 'n taamlik goeie kans staan om te wen nie.
Jansen was een van die eerste joernaliste op die toneel ná die grumoorde op Martin, Teresa en Rudi van Breda in Januarie 2015 in hul huis op die De Zalze-landgoed in Stellenbosch. Sedertdien volg hy dié saak dag en nag, terwyl hy enduit daaroor verslag doen vir Rapport, waar hy die afgelope dekade senior joernalis is
Verhoudings onder druk - 13 beginsels wat maak dat verhoudings slaag of misluk
Verhoudings is lewensbelangrik, sê die sielkundige Ronel du Toit in haar boek Verhoudings onder druk - 13 beginsels wat maak dat verhoudings slaag of misluk.
Sodra jy kan insien dat jou lewensgeluk en menswees hoofsaaklik afhang van die verhoudings waarin jy is, is jy gereed om meer van jou verhoudings te wete te kom, skryf Ronel. Haar belangstelling in jongmense en hulle stryd om van verhoudings sin te maak, was die dryfveer vir die boek. Jy kan saam met Ronel soek na antwoorde op kwelvrae soos: Hoe kan ek my verhoudings beter verstaan? Waar staan ek in my verhoudings? Hoe kan ek my kollega, ouer, kind, huweliksmaat of vriend se optrede beter begryp? Wat kelder my verhoudings met mense van ander gelowe, rasse of kulture? Wat kan ek doen om gelukkiger en volhoubare verhoudings te hê? Die dertien kernbeginsels wat die skrywer in die boek bespreek, wys jou hoe om verskillende lewensverhoudings beter te verstaan en gesprekke daaroor makliker te maak. Ons besef nie altyd die volle impak van ons woorde en gedrag op ons verhoudingsmaats nie, of hoe emosies ons kan pootjie nie. Deur die praktiese scenario's kom die leser weldra agter hoe verhoudingsmaats se kommunikasiestyle op mekaar inwerk. Ronel se handige wenke help jou om jou verhoudings uit te pluis en jou aandeel in verhoudingskonflik raak te sien.
Alle mense, in alle lewenskontekste, kan die boek as 'n gids gebruik om bestaande verhoudings te verbeter, verhoudingsprobleme op te spoor en te hanteer, en voorkomend geesteswelstand te verseker.
Ronel du Toit is 'n sielkundige wat by die Universiteit van Pretoria se departement studente-ondersteuning werk. Sy doen individuele terapie, psigometriese toetsing en werkswinkels oor verskeie onderwerpe. Ronel het as plaaskind in die Oos-Vrystaat grootgeword en bedryf steeds 'n boerdery op die familieplaas. In haar vrye tyd hou sy daarvan om in die natuur te wees, tyd saam met haar gesin deur te bring en met haar honde te gaan stap. Ronel is getroud met 'n mediese spesialis. Die paartjie het drie volwasse seuns.
Dekades gelede was John en Elizabeth Baxter die hoofkarakters van 'n liefdesverhaal wat steeds 'n rol speel in die lewens van hul volwasse kinders en kleinkinders. Tog ken min van hulle die presiese details van daardie storie en die hartseer wat hulle bymekaar gebring het.
Nou reeds op hoërskool moet Cole, Ashley Baxter Blake se oudste seun, 'n erfenisprojek doen vir sy Engelse klas. Hy besluit om sy oupa, John Baxter, te ondervra oor daardie liefdesverhaal van soveel jare gelede.
John is aanvanklik huiwerig en onseker of hy die krag het vir die hartseer wat dit dalk kan meebring - veral aangesien hy intussen weer getroud is. Tog stem hy in en laat toe dat sy gedagtes na plekke gaan waar hy dit in dekades nie gewaag het nie.
Terselfdertyd verwerk die Baxters se familievriend Cody Coleman sy verbreekte verlowing met Andi Ellison. Hy is vasbeslote om aan te beweeg, maar 'n toevallige ontmoeting laat hom van plan verander. Kan Cody vir Andi oorreed om weer te probeer, of is dit tyd om finaal te groet?
Of jy die Baxters vir die eerste keer leer ken, of hulle opnuut ontmoet, Erfenis van liefde sal jou hartsnare roer en jou herinner aan die impak wat 'n erfenis van liefde op 'n familie het.
'n Spieël is 'n vreemde ding, want in 'n spieël leef 'n koue leuen; alles is andersom, verkeerdom en plat. Regs is links en links is regs. 'n Spieël lieg, dink hy, want jy kan jouself nie regtig sien nie, nes mens jouself nie kan kielie nie. Tensy jy natuurlik 'n soort aap is, dan kan jy jouself kielie. En lag.
Maar Dolf Eksteen lag nie. Daar's min rede die laaste tyd om te wil lag.
Joe Minnie se lewe raak verweef met dié van een van die rykste besigheidsmanne in die land. Sy opdrag is om Dolf Eksteen met sy lewe te bewaak. Dolf se weelderige bestaan word versuur deur bedelbriewe, afpersboodskappe en doodsdreigemente, en die beeldskone Belinda Eksteen, 'n opkomende vermaaklikheidster, is soos 'n emosionele en finansiële tikkende tydbom aan sy sy.
Met 'n rolverdeling wat 'n deursnit van die Suid-Afrikaanse gemeenskap bied - die onaantasbares, die onderdruktes, die onderduimses - word Spieëlbeeld 'n intense en meesleurende, psigologiese karakterstudie wat nog vir lank by die leser sal spook. 'n Wêreldklas spanningsverhaal waartydens die leser die speurder is.
Franz Marx is 'n bekroonde akteur, draaiboekskrywer, regisseur en vervaardiger met verskeie films, televisiereekse, enkeldramas en minireekse agter sy naam. Hy is ook die skrywer en vervaardiger van Suid-Afrika se eerste sepie, Egoli: Plek van Goud. Sy talle toekennings sluit in die Suid-Afrikaanse Akademie vir Wetenskap en Kuns se SAUK-prys vir Televisiedramas vir die draaiboek van Die buitestaander (1986), asook die Suid-Afrikaanse Akademie vir Wetenskap en Kuns se Erepenning vir Rolprentkuns (1995).
R 276You save R 69
Bennie moet ring koop. En nie sommer 'n hierjy-ring vir sy Alexa nie. Hoe op aarde moet hy nou dít bekostig? Dan word 'n vroueliggaam gevind en sy word Bennie en Vaughn se probleem toe daar besef word sy's 'n buitelander: Alicia Lewis, 'n kunskenner op die spoor van 'n ou skildery. Wanneer Lithpel Davids die naam Billy de Palma in Alicia se skootrekenaar vind, weet Vaughn daar's gróót fout. Want hy ken vir Billy, en Billy is bad, bad news . . .
Hans loop op 90 nié met 'n loopring nie. Sy orige kinders maneuvreer hom vanuit hul tuistes oorsee uit sy lekker ou huis en in Huis Madeliefie in, maar Hans skop nog kliphard, en gou lei hy 'n ouetehuisopstand teen die onhoudbaar drakoniese matrone. Dis daggakoekies, ontkleedansers en vet sports net waar jy kyk in hierdie hoogs komiese roman oor oudword op eie terme.